Lietuvos Respublikos diplomatinių atstovybių

ir konsulinių įstaigų ekonominių funkcijų

vykdymo taisyklių

1 priedas

**Lietuvos Respublikos ambasados Sakartvele**

**AKTUALIOS EKONOMINĖS INFORMACIJOS SUVESTINĖ**

2022 m. kovo mėn.

|  |  |  |  |
| --- | --- | --- | --- |
| DATA | PATEIKIAMOS INFORMACIJOS APIBENDRINIMAS | INFORMACIJOS ŠALTINIS | PASTABOS |
| **Lietuvos eksportuotojams aktuali informacija** | | | |
| 2022-03-09 | Sakartvelo žemės ūkio ministerija teigia, kad nors buvo kai kurių maisto produktų tiekimo problemų Sakartvele, šalis turi pakankamai produktų ir nereikėtų užsiimti panikos pirkimais dėl Rusijos invazijos į Ukrainą ir sankcijų Rusijai. Į socialinę žiniasklaidą įkeltose nuotraukose matyti tušti prekystaliai įvairiuose Sakartvelo regionuose. Stambių prekybos tinklų ir prekybininkų atstovai teigė, kad trukdžiai pristatymuose atsirado dėl „per didelio produkcijos pirkimo“, sukėlusio dirbtinį trūkumą, o Ukrainos sprendimui uždrausti rugių, miežių, grikių, sorų, cukraus, druskos ir mėsos eksportą iki 2022 m. pabaigos, pasak ekonomikos ministro L.Davitašvili, „visada yra alternatyvų“. Nepaisant daugybės pareiškimų, kuriais siekiama nuraminti piliečius, Sakartvele ir toliau vyksta panikinis pirkimas. Augalinis aliejus ir cukrus yra ypač paklausūs, nors žemės ūkio ministras O.Šamugia, atkreipia dėmesį, kad cukraus tiekimas neturėtų trikti, nes nei Rusija, nei Ukraina nėra pagrindinis tiekėjas. | https://1tv.ge/en/news/no-shortage-of-food-products-and-basic-consumer-goods-supplies-minister-of-agriculture-says/; https://agenda.ge/en/news/2022/611; <https://agenda.ge/en/news/2022/616> ; <https://civil.ge/archives/478475> |  |
| 2022-03-13  2022-03-23  2022-03-29  2022-03-31 | Sakartvelo tranzito potencialo panaudojimo kaip vieno svarbiausių komponentų kuriant taiką ir stabilumą Pietų Kaukazo regione idėją iškėlė dar tuometis prezidentas E.Ševardnadze, Sakartvelo, kaip tranzito mazgo, svarba buvo atgaivinta 2013 m., kai Kinijos prezidentas Xi Jinpingas pradėjo “juostos ir kelio iniciatyvą“ (BRI), siekdamas plėtoti ryšį su Vakarais. Nors Sakartvelas turi 190 mylių ilgio Juodosios jūros pakrantę, ji vis dar neturi giliavandenio uosto, todėl bendras laivybos pajėgumas yra ribotas. Ši problema smarkiai pakerta jo, kaip tranzitinės šalies, patrauklumą, ir šis trūkumas buvo didelė kliūtis siekiui tapti reikšmingu Eurazijos tranzito sistemos centru. Tuo tarpu Šiaurės koridorius buvo daug patrauklesnis, nes jame išvengiama muitinės patikrų (Kazachstanas, Rusija ir Baltarusija yra muitų sąjungos erdvė). Tačiau atsižvelgiant į dabartinę Rusijos agresiją Ukrainoje ir gausybę griežtų JAV ir ES sankcijų, Šiaurės koridoriui lemta prarasti savo svarbą ir tai žymiai padidina Vidurinio koridoriaus patrauklumą ir galimybes tapti vienu pagrindinių tranzito koridorių, leidžiančių į Europą atgabenti prekes iš Azijos. Batumio multimodalinio terminalo generalinio direktoriaus M.Murdžikneli teigimu, Rusijos ir Ukrainos karas kardinaliai pakeitė situaciją pasaulio uostuose, keitėsi ir prekių apyvartos kryptys, dėl ko auga susidomėjimas koridoriumi iš Centrinės Azijos produkcijos tiekimui į Vakarų rinkas. Iki šiol vienas iš prekių eksporto kelių buvo Rusija, dabar auga srautai iš Vidurinės Azijos (Kazachstano, Turkmėnistano, Uzbekistano, Tadžikistano) ir šia galimybe Sakartvelas turėtų pasinaudoti. Pasak jo, terminalas šiuo metu dirba visu pajėgumu, todėl negali priimti krovinių, kuriais iš pradžių neskaičiavo – visų pirma nuo 1,5 iki 2 mln. tonų birių prekių per metus, daugiausia mineralinių trąšų. Batumio multimodalinis terminalas teikia mineralinių trąšų, ypač karbamido, priėmimą, saugojimą ir gabenimą. Kazachstano pramonės ir infrastruktūros plėtros ministro teigimu, dėl karo Ukrainoje ir Rusijai įvestų sankcijų eksportiniai ir tranzitiniai kroviniai iš Kazachstano bus nukreipti į Trans-Kaspijos tarptautinį transporto maršrutą, kertantį Azerbaidžaną, Sakartvelą ir Turkiją. Pasak „Maersk Sealand“ verslo Juodosios jūros regione plėtros vadovo, dėl minėtų aplinkybių susidomėjimas Sakartvelo uostų infrastruktūra išaugo 250 proc., daugiausia iš Šiaurės Europos ir Kinijos klientų. Sakartvelo ekonomikos ir darnios plėtros ministras L.Davitašvili tuo tarpu pabrėžė, kad Sakartvelas sieks pritraukti didelius krovinių srautus ne tik trumpuoju, bet ir ilguoju laikotarpiu. Sakartvelas, Azerbaidžanas, Turkija ir Kazachstanas pasirašė keturšalę deklaraciją dėl Transkaspijos Rytų–Vakarų Vidurio koridoriaus, kurioje pabrėžiama šalių bendradarbiavimo stiprinimo svarba integruojant koridorių į tarptautinę transporto sistemą ir tokių koridorių plėtros stiprinimo vaidmuo ir akcentuojama geležinkelio Baku–Tbilisis–Karsas (BTK) svarba skatinant „konkurencingą transportą“ tarp Europos ir Azijos. Dokumente taip pat akcentuotas investicijų į infrastruktūrą poreikis transporto veiklos kokybei gerinti šiame maršrute. | <https://forbes.ge/en/a-new-opening-for-georgia-closer-to-becoming-a-transit-hub-between-asia-and-europe/>; [Georgian Business Week](https://www.facebook.com/The-Georgian-Business-Week-225375347561570/) №1289, 14-20 March, 2022. ; <https://agenda.ge/en/news/2022/955> ; <https://agenda.ge/en/news/2022/952> ; <https://www.agenda.ge/en/news/2022/1018> ; <https://www.agenda.ge/en/news/2022/1012> ; <https://civil.ge/archives/483016> |  |
|  |  |  |  |
| **Investicijoms pritraukti į Lietuvą aktuali informacija** | | | |
|  |  |  |  |
| **Lietuvos verslo plėtrai aktuali informacija** | | | |
| 2022-03-23 | Kovo 16 d. Tbilisio meras K.Kaladze paskelbė, kad miesto rotušė yra pasirengusi padėti daugiau nei tūkstančiui įmonių. Pasak jo, pagalbos verslui programa buvo vienas iš rinkiminių pažadų ir jis pradedamas įgyvendinti. Verslininkai, norėdami gauti atleidimą nuo nuomos mokesčio pandemijos metu (2020–2021 m.), šio mokesčio mokėjimo pratęsimą ir baudų panaikinimą, iki balandžio 1 d. turi kreiptis į Tbilisio Rotušės Turto valdymo agentūrą. Nuo nuomos mokesčio bus atleista apie 700 nuomininkų, kurių bendra skolos suma siekia iki 11 mln. larių; apie 160 atidarytų kavinių savininkai 2022 m. bus atleisti nuo nuomos mokesčio, kurio bendra suma siekia 800 tūkst. ₾; apie tūkstantis savivaldybės patalpų nuomininkų ir atvirų kavinių savininkų mokėjimą galės pratęsti dar dvejiems metams. Be to, nuo pandemijos nukentėjusiems nuomininkams nebus taikomos baudos už nuomos nemokėjimą, o turizmo objektai bus atleisti nuo mokesčių už šiukšlių išvežimą. | [Georgian Business Week](https://www.facebook.com/The-Georgian-Business-Week-225375347561570/) №1289, 14-20 March, 2022. |  |
|  |  |  |  |
| **Lietuvos turizmo sektoriui aktuali informacija** | | | |
| 2022-03-07 | Jungtiniai Arabų Emyratai po derybų su Sakartvelu nusprendė įvesti bevizį režimą visiems Sakartvelo piliečiams (šiuo metu vizų nereikia tik diplomatinių ir tarnybinių pasų turėtojams). | <https://www.agenda.ge/en/news/2022/567> |  |
| 2022-03-11 | 2022 m. vasario mėnesį Sakartvele apsilankė 165626 tarptautiniai keliautojai - 35,3 proc. 2020 metų vasario skaičiaus arba 297 proc. lyginant su tokiu pat 2021 metų laikotarpiu, penktadienį paskelbė Sakartvelo nacionalinė turizmo administracija (GNTA). GNTA taip pat nurodė, kad per ataskaitinį laikotarpį pajamos iš tarptautinių kelionių Sakartvele išaugo 670,8 proc. lyginant su tokiu pat laikotarpiu pernai. Daugiausia turistų sulaukta iš Turkijos – 29606 apsilankymai, Rusijos – 20876, Armėnijos – 17366, Sakartvelo nerezidentų – 15856 apsilankymai, Izraelio – 8779 apsilankymai, Ukrainos – 8601 apsilankymas, Azerbaidžano – 7562 apsilankymai, Kazachstano – 4121 apsilankymas, Baltarusijos – 3446 apsilankymai, Irano – 3272 apsilankymai. 2021 metais šalyje iš viso apsilankė 1881271 tarptautinis keliautojas, t.y. 7,7 proc. daugiau, nei 2020 m. Viešbučių kainų indeksas per metus išaugo 17,5 %, nepaisant to, atvykstančių iš užsienio skaičius lyginant su 2021 m. vasariu išaugo 293,6 % (nors tai 64,7 % mažiau, nei 2019 m. vasarį). | <https://www.agenda.ge/en/news/2022/652> ;  <https://www.pmcresearch.org/publications_file/8506623acc98012ad.pdf> |  |
| 2022-03-16 | Remiantis „Geostat“, vietinis turizmas Sakasrtvele 2021 metais, lyginant su 2020, išaugo 37,9 procento. Remiantis tyrimo rezultatais, 43,9 % lankytojų yra Tbilisio gyventojai, 11,5 % – Kvemo Kartli, 11,3 % – Imereti, Rača-Lečkhumi ir Kvemo Svaneti regionų rezidentai. Daugiausia apsilankymų sulaukia Tbilisis (vidutiniškai 300,1 tūkst. apsilankymų per mėnesį) ir Imeretijos regionas (241,9 tūkst. apsilankymų per mėnesį). | <https://1tv.ge/en/news/domestic-tourism-grows-in-georgia-in-2021/> |  |
| 2022-03-16 | Bendras tarptautinių atvykimų į Sakartvelą skaičius 2022 m. vasarį sudarė 151 870 asmenų (274,8 proc. daugiau, nei prieš metus, 39 proc. 2019 metų lygio). Šį augimą daugiausia lėmė atvykstančių turistų skaičius (išaugo 282,4 % per metus, 55 % 2019 metų lygio), tačiau vienadienių kelionių išlieka mažai – vos 10% 2019 m. lygio dėl trukdžių ir ribojimų tarpvalstybinių kelionių metu. Vasario mėnesį daugiausia lankytojų sulaukta iš Turkijos, Rusijos ir Armėnijos. Pajamos iš turizmo sudarė 105 mln. JAV dolerių (7,7 karto daugiau, nei 2021 m. vasarį, arba 62 % 2019 m. lygio). Pajamos atsigauna greičiau nei atvykstančių skaičius, nes apsinakvojančių lankytojų dalis turistų tarpe vyrauja, o jie išleidžia daugiau, nei įprasti vienadieniai lankytojai. Pagal pajamų šaltinį pirmavo turistai iš ES (15% 2022 m. vasario mėnesio pajamų iš turizmo), Rusijos (14 %), Turkijos (11 %), Izraelio (10 %) ir Ukrainos (10 %). Prognozuojama, kad turizmas 2022 m. atsigaus iki 75 procentų 2019 m. lygio, su sąlyga, kad karas Ukrainoje greit baigsis, ir 60% jei konfliktas užsitęs. | <https://api.galtandtaggart.com/sites/default/files/2022-03/report/tourism-market-watch-february-2022.pdf> |  |
| 2022-03-20 | Kazachstano pigių skrydžių bendrovė „FlyArystan“ nuo kovo 19 d. atnaujino reguliarius skrydžius iš Kutaisio į pietinį Kazachstano miestą Šimkentą – „FlyArystan“ vykdys skrydžius tarp miestų du kartus per savaitę, trečiadieniais ir šeštadieniais. | <https://agenda.ge/en/news/2022/782> |  |
| 2022-03-22 | Wizz Air nuo kovo 28 d. atnaujins reguliarius skrydžius iš Kutaisio į Romą. | <https://1tv.ge/en/news/wizz-air-resumes-flights-from-kutaisi-to-rome/> |  |
|  |  |  |  |
| **Bendradarbiavimui MTEPI1 srityse aktuali informacija** | | | |
|  |  |  |  |
| **Lietuvos ekonominiam saugumui aktuali informacija** | | | |
| 2022-03-02 | Remiantis „Transparency International Georgia“ ataskaita apie Sakartvelo ekonominę priklausomybę nuo Rusijos, yra daugiau nei 7000 Sakartvele registruotų įmonių, kurių visos ar dalis akcijų priklauso Rusijos įmonėms ir (arba) Rusijos Federacijos piliečiams. Pasak pranešimo, 410 Rusijos įmonių dalyvavo Sakartvelo valstybiniuose pirkimuose 2011–2021 m. | <https://civil.ge/archives/475770> ; <https://civil.ge/archives/476918> |  |
| 2022-03-10 | Ženkliai išaugo Rusijos ir Baltarusijos piliečių verslo registravimo paraiškų skaičius Sakartvele - vos per tris dienas tokias paraiškas pateikė 201 Rusijos ir 107 Baltarusijos pilietis, kai ankstesniais metais per šį laikotarpį buvo užregistruoti tik keturi prašymai. Informacijos laisvės plėtros instituto (IDFI) atlikto tyrimo dėl Rusijos kapitalo skverbimosi į Sakartvelą pirminiais duomenimis šalyje yra su Kremliumi susijusių įmonių, sankcionuotų oligarchų ir žinomų dezinformacijos veikėjų svarbiose strateginėse Sakartvelo ekonomikos dalyse. Rusijos valstybinės įmonės, kaip pavyzdžiui, Rostelecom ir Gazprom, yra susijusios su Sakartvelo subjektais; sankcionuoti Putinui artimi oligarchai valdo pagrindines Sakartvelo įmones, o kartvelai, dalyvaujantys šiuose su Kremliumi susijusiuose versluose, yra susiję su valdančiąja GD partija ir gauna naudos iš laimėtų valstybės konkursų supaprastintomis procedūromis. | <https://www.instagram.com/p/Ca4mW73orko/?fbclid=IwAR2UhqzL5JP4j6kUzWuzZ83ig8aIANi9hAUg9Y8vUyNVQQaKmh8iU9yhh6g> ; <https://docs.google.com/document/d/1ImV6EAQhQPjKfX4DeGVtY9_vYCwMfGk-V3iF-K0KotA/mobilebasic?urp=gmail_link> |  |
| 2022-03-16 | UNM Parlamente užregistravo teisėkūros iniciatyvą, kuria siekiama uždrausti Rusijos fiziniams ir juridiniams asmenims dalyvauti viešuosiuose pirkimuose Sakartvele. Teigiama, kad apie 200 Rusijoje registruotų įmonių vykdo ūkinę veiklą Sakartvele, tad šalis „neturėtų nukreipti pinigų iš savo menko biudžeto Rusijos ekonomikai“. | <https://www.interpressnews.ge/en/article/118884-unm-registers-legislative-initiative-banning-russian-resident-individuals-and-entities-from-participating-in-state-tenders> |  |
| 2022-03-19 | Skelbiama, kad Švedijos bankas „Handelsbanken“ nuo kovo 21 d. apribos finansines operacijas su Sakartvelu ir Armėnija. Bankas baiminasi, kad perlaidos į Sakartvelą ir Armėniją gali būti nukreiptos į šalis, kurioms taikomos sankcijos | <https://news.am/eng/news/691808.html> |  |
| 2022-03-28 | Pasak Sakartvelo ekonomikos ir tvarios plėtros ministro L.Davitašvili, Vyriausybė aktyviai bendradarbiauja su įvairiomis tarptautinėmis kompanijomis, įsikūrusiomis Ukrainoje ir Rusijoje, dėl jų perkėlimo į Sakartvelą. | <https://www.interpressnews.ge/en/article/119096-levan-davitashvili-government-is-actively-working-with-various-international-companies-based-in-ukraine-and-russia-to-relocate-their-operations-to-georgia> |  |
| 2022-03-29 | Tbilisio mero K.Kaladze teigimu, įmonėms ar asmenims, kuriems buvo taikytos tarptautinės sankcijos dėl Rusijos invazijos į Ukrainą, draudžiama registruotis kaip verslo subjektai Sakartvele. Pasak jo, informacija apie įmones ir asmenis, kurioms taikomos sankcijos, yra „viešai žinoma“, todėl jų tapatybę lengva patikrinti, tačiau tie, kuriems netaikomos sankcijos, turės galimybę užsiimti verslu laisvoje aplinkoje Sakartvele. | <https://agenda.ge/en/news/2022/939> ; <https://www.interpressnews.ge/en/article/119097-minister-of-economy-says-the-risk-of-possible-inflow-of-black-money-from-russia-to-georgia-is-absolutely-ruled-out> |  |
|  |  |  |  |
| **Bendra ekonominė informacija** | | | |
| 2022-03-21  2022-03-31 | Sakartvelo realusis BVP augimas 2021 metais siekė 10,4%. Remiantis naujausiais Sakartvelo nacionalinės statistikos tarnybos duomenimis, Sakartvelo realusis bendrasis vidaus produktas 2022 m. vasario mėnesį, lyginant su 2021 m. vasariu padidėjo 14,6 %. Vasarį iš viso buvo įregistruota 4115 naujų įmonių, 6,9 proc. mažiau, palyginti su tuo pačiu praėjusių metų mėnesiu, tačiau pridėtinės vertės mokesčio mokėtojų apyvarta siekė 8,9 mlrd. GEL - išaugo 27,3 %, o prekių eksportas sausio-vasario mėnesiais siekė 760,4 mln. JAV dolerių - 54,5 % daugiau, nei tuo pačiu laikotarpiu prieš metus. Pasaulio banko ataskaitoje apie 2022 m. pasaulines ekonomikos perspektyvas teigiama, kad 2022 m. Sakartvelo ekonomika augs 5,5%, 2023 m. – 5%. Sakartvelo ekonomika ir toliau rodė didžiausią augimo tempą regione –pirmųjų dviejų 2022 mėnesių augimas siekė 16,3%. Dalis šio augimo paaiškinama žema praėjusių metų baze (kai galiojo karantino apribojimai), tačiau pagrindiniai veiksniai buvo stiprus išorinių srautų ir vidaus paklausos augimas. Vis tik prognozuojama, kad Rusijos ir Ukrainos karas sulėtins augimą iki 3,0 % 2022 m., tačiau matosi ir teigiamų augimo prognozių, su COVID susiję apribojimai visiškai panaikinti nuo kovo 28 d., o tai, kaip tikimasi, palaikys didelį restoranų ir kavinių bei kitų svetingumo sektoriaus dalių augimo tempą, kuriam didelę įtaką daro saugos taisyklės. Manoma, kad migrantų iš Rusijos, Baltarusijos ir Ukrainos antplūdis gali padidinti augimą 0,3–0,5 procentinio punkto, o tarptautinių krovinių srautų nukreipimas per Sakartvelą gali padidinti BVP dar 0,7 procentinio punkto. Kalbos dėl tarptautinių IT kompanijų perkėlimo į Sakartvelą yra dar viena augimo kryptis. | <https://civil.ge/archives/480347> ; <https://civil.ge/archives/480332> ; <https://www.agenda.ge/en/news/2022/1009> ; <https://api.galtandtaggart.com/sites/default/files/2022-03/report/georgian-economy-strong-growth-in-jan-feb-upsides-to-growth-from-infl.pdf> |  |
| 2022-03-21 | 2022 m. vasario mėnesį sparčiai augo tiek eksportas, tiek importas į Sakartvelą. Eksportas, lyginant su 2021 m. vasariu, išaugo 60,3% iki 429 mln. JAV dolerių (sausį fiksuotas taip pat ženklus 47,6% augimas), importas išaugo 53,1% iki 992,7 mln. JAV dolerių (sausį - 40%). | <https://api.galtandtaggart.com/sites/default/files/2022-03/report/weekly-market-watch-march-21-2022_eng_0.pdf> |  |
| 2022-03-02 | Metinė infliacija Sakartvele vasario mėnesį siekė 13,7%, pranešė Geostat. | <https://civil.ge/archives/476661> |  |
| 2022-03-08  2022-03-10 | Sakartvelo nacionalinė valiuta laris smarkiai nuvertėjo nuo karo Ukrainoje pradžios. Vasario 24 d. 1 USD kainavo 3,003 GEL, 1 EUR - 3,40 GEL, kovo 8 d. 1 USD kainavo jau 3,3991, o 1 euras - 3,68 GEL. Vis tik, ekonomikos ir darnios plėtros ministro L.Davitašvili nuomone, "objektyvių devalvacijos veiksnių nėra – priežastys emocinės". Sakartvelo nacionalinis bankas užsienio valiutos aukcionuose pasiūlė 50 mln. USD lario kursui palaikyti - parduota 39 570 000 USD. Išties, kovo pabaigoje kursai sugrįžo į vasario pabaigos lygį. | <https://1tv.ge/en/news/pm-meets-heads-of-business-association-banks/> ; <https://agenda.ge/en/news/news>; <https://civil.ge/archives/478143> |  |
| 2022-03-11 | 2021 metais tiesioginės užsienio investicijos (TUI) Sakartvele sudarė 1,152 mlrd. JAV dolerių. Pasak „Geostat“, pagrindinės TUI augimo priežastys - nuosavybės vertės padidėjimas, pajamų reinvestavimas ir skolos instrumentai – reinvesticijų dalis 2021 metais sudarė 66 procentus visų TUI. 2021 m. trečiąjį ketvirtį daugiausia TUI teko finansų sektoriui (443,3 mln.), pramogų, poilsio ir kitoms paslaugoms (230,5 mln. USD), energetikos sektoriui (157 mln. USD). Trys šalys, kurios 2021 m. trečiąjį ketvirtį investavo daugiausiai: Jungtinė Karalystė – 596,6 mln., Nyderlandai – 125,9 mln. ir Čekija – 81,8 mln. USD. Sakartvelo ekonomikos ministras L.Davitašvili 2021-uosius metus pavadino „labai sėkmingais“ ir teigė, kad tiesioginių užsienio investicijų augimo tempai „aiškiai rodo“ investuotojų pasitikėjimą Sakartvelo verslo aplinka, pažymėdamas, kad tai susiję su pagerėjusiais šalies reitingais. | <https://www.agenda.ge/en/news/2022/665> |  |
| 2022-03-14 | Sakartvelo užsienio prekybos apyvarta per pirmuosius du 2022 metų mėnesius siekė 2,54 mlrd. JAV dolerių – tai 49,2 % daugiau, nei per tokį pat 2021 m. laikotarpį. Eksportas padidėjo 54,5 proc. ir sudarė 760,4 mln. USD, o importas – 47 proc. ir pasiekė 1,78 mlrd. USD. | <https://civil.ge/archives/478949> |  |
| 2022-03-21 | Sakartvelo nacionalinio banko duomenimis, pinigų pervedimai į šalį vasario mėnesį buvo 13,7% didesni, nei prieš metus ir sudarė 183,4 mln. JAV dolerių. Labiausiai padidėjo pinigų pervedimai iš Italijos (+15,4% per metus, 18,0% viso), JAV (+10,3% per metus, 11,5% viso), Izraelio (+1,2%, 7,7% viso), Kazachstano (+680,7%, 7,5% viso) ir Vokietijos (+61,9%, 6,2% viso), tačiau sumažėjo iš Rusijos (-12,7 % lyginant su 2021 m. vasariu, 12,0% viso), Graikijos (-21,5%, 8,4% viso), Turkijos (-14,1%, 4% viso), Ukrainos (-31,4%, 2,8% viso) ir Azerbaidžano (-19,6%, 2,6% viso). | <https://api.galtandtaggart.com/sites/default/files/2022-03/report/weekly-market-watch-march-21-2022_eng_0.pdf> |  |
| 2022-03-18 | Vidutiniai atlyginimai Sakartvele ketvirtąjį 2021 m. ketvirtį padidėjo 11,3% ir pasiekė 1463,8 GEL (apie 412,7 EUR). Moterys vidutiniškai uždirbo 1153,6 larius, vyrai – 1767,9. | <https://agenda.ge/en/news/2022/775> |  |
| 2022-03-23 | Ekonomikos eksperto O.Abesadze teigimu, nekilnojamojo turto kainos Sakartvele per ateinančius tris-penkis mėnesius kils bent 50 procentų. Ekspertas įvardijo aštuonias priežastis, kurios turės įtakos nekilnojamojo turto kainai, įskaitant didelę infliaciją ir išaugusią NT paklausą iš užsieniečių. Anot jo, vienos tonos armatūros kaina viršijo 1,1 tūkst. USD (iki pandemijos kainavo vidutiniškai 600–700 USD) ir vėl kils 30 proc., nes pagrindinė armatūros tiekėja buvo Ukraina; nekilnojamojo turto paklausa iš nerezidentų (Rusija, Ukraina, Kazachstanas ir kt.) išaugo 300 %; statybininkų atlyginimai padidėjo 50 proc.; betono savikaina išaugo 40% (gamyba, transportavimas); statybinių medžiagų (blokų, plytų, cemento ir kt.) kaina padidėjo 30 %; remonto medžiagų kaina išaugo 30 proc. | [Georgian Business Week](https://www.facebook.com/The-Georgian-Business-Week-225375347561570/) №1289, 14-20 March, 2022. |  |
| 2022-03-30 | Kovo 30 d. Sakartvelo nacionalinis bankas (NBG) padidino refinansavimo palūkanų normą 0,5 procentinio punkto iki 11,0%. Manoma, kad šį sprendimą daugiausia lėmė pasaulinių žaliavų kainų kilimas, taip pat pinigų politikos griežtinimo banga regiono šalyse. NBG taip pat atnaujino makroprojekcijas, atspindinčias Rusijos ir Ukrainos karo poveikį: NBG tikisi, kad BVP augimas 2022 m. sieks 3–4%, pakoregavus žemyn nuo pradinės 5,0% prognozės; metinis kreditų augimas turėtų sudaryti 10-15%; staigus degalų kainų kilimas, kuris turės reikšmingos įtakos infliacijai, ir padidėjęs valiutų rinkų nepastovumas sukels papildomų rizikų infliacijai, nors NBG tikisi, kad infliacija nuo antrojo ketvirčio pradės mažėti dėl infliacijos ir infliaciją mažinančių veiksnių pusiausvyros (augančios pasaulinės žaliavų kainos ir tiekimo grandinės kliūtys didins infliaciją, tačiau sumažėjusi vidaus paklausa, aukšta praėjusių metų bazė ir santykinis lario stabilumas stumti kainų augimą žemyn). Tikimasi, kad 2022 m. vidutinė metinė infliacija bus 8,1 % (ankstesnė prognozė - 5,0 %). | <https://api.galtandtaggart.com/sites/default/files/2022-03/report/georgian-economy-the-key-rate-raised-by-0.5ppts-to-11.0.pdf> |  |
| 2022-03-31 | Sakartvelo išorės finansinio turto ir šalies įsipareigojimų neigiamas balansas, pasak Nacionalinio banko, 2021 m. gruodžio 31 d. siekė 26,3 mlrd. USD, tokiu būdu grynasis šalies IIP, palyginti su ankstesniu ketvirčiu, pablogėjo 652,7 mln. USD. Tarptautinis turtas gruodžio 31 d. siekė 11,5 mlrd. USD, per ketvirtį padidėjęs 424,4 mln. USD, o įsipareigojimai išaugo 1,1 mlrd. USD ir sudarė 37,8 mlrd. Sakartvelo bendroji užsienio skola 2021 m. pabaigoje pasiekė 21,8 mlrd. USD, 2021 m. ketvirtąjį ketvirtį padidėjusi 775,7 mln. Viešojo sektoriaus užsienio skola siekė 10,7 mlrd. JAV dolerių, kas sudaro 57 % BVP – tame tarpe valdžios sektoriaus skola sudarė 8 mlrd. USD (42,5 % BVP), Nacionalinio banko įsipareigojimai – 954,1 mln. USD (5,1 % BVP), likusi dalis teko valstybinių įmonių skoloms ir obligacijoms 1,7 mlrd. USD (9,3 % BVP). Bankų sektoriaus užsienio skola siekė 4,6 mlrd. USD arba 24,5 procento BVP. | <https://www.agenda.ge/en/news/2022/1024> ; <https://www.agenda.ge/en/news/2022/1023> |  |
|  |  |  |  |
| **Kita ekonominiam bendradarbiavimui aktuali informacija** | | | |
| 2022-03-10 | Rothschild kompanijos delegacija Sakartvele susitiko su ministru pirmininku I.Garibašvili, kuris dar kartą patvirtino visapusišką paramą pažymėdama, kad Sakartvelo pavertimas regioniniu finansiniu centru yra vyriausybės prioritetas. Šalys pabrėžė, kad nauji saugumo iššūkiai Juodosios jūros regione yra ypatingos svarbos palaikant ekonomikos augimo tempą. | <https://agenda.ge/en/news/2022/639> |  |
| 2022-03-11 | Politikos ir vadybos konsultavimo grupės 2022 m. vasario mėn. atliktos 60 ekspertų apklausos duomenimis, ekonominis klimatas Sakartvele pirmąjį 2022 m. ketvirtį, lyginant su 2021 m. IV ketvirčiu, pablogėjo, bet pagerėjo palyginti su 2021 m. pirmuoju ketvirčiu. Nagrinėjamu laikotarpiu apklausti ekonomistai neigiamai įvertino dabartinę šalies ekonominę situaciją, o jų prognozės dėl ekonominės padėties artimiausiu pusmečiu taip pat buvo neigiamos. 71,4% apklaustų ekonomistų sutiko su Sakartvelo nacionalinio banko sprendimu išlaikyti griežtą pinigų politiką ir palikti nepakitusią 10,5 proc. tarpbankinių palūkanų normą, 60,7% respondentų pritarė prognozei, kad metinė infliacija sumažės iki 7%. Dauguma ekspertų mano, kad Sakartvelo laris šiuo metu yra nepagrįstai nuvertintas JAV dolerio ir euro atžvilgiu, taigi, neturėtų dar labiau nuvertėti, taip pat tikisi užsienio prekybos apimčių, ypač eksporto, augimo. | <https://pmcresearch.org/publications_file/e45a6229b6418a5d2.pdf> |  |
| 2022-03-15 | Sakartvelo pediatrai nuo balandžio mėnesio savo pacientams galės išrašyti tik generinius vaistus, nenurodydami vaisto prekės ženklo. Pasak sveikatos ministro Z.Azarašvili, šiuo sprendimu siekiama suteikti piliečiams vaistų pasirinkimo laisvę ir tai yra dalis pastangų sukurti „gerai reguliuojamą ir skaidrią farmacijos rinką“ šalyje bei atpiginti vaistus. | <https://agenda.ge/en/news/2022/680> |  |
| 2022-03-16 | ES ir Sakartvelo verslo taryba organizavo apskritojo stalo diskusiją „Bendradarbiavimo perspektyvos“ su naujais prekybos partneriais, atsirandančiais dėl dabartinės geopolitinės padėties“, kurioje pasisakė ir Lietuvos ambasadorius A.Kalindra. | <https://1tv.ge/en/news/lithuanian-ambassador-lithuania-georgia-work-together-for-ukraine/?fbclid=IwAR1wNWVN_OJS4gXxuUbIYF--wNv9wZQZO77V1hWPaA-zENKwFIJTIPRVQKA> ; <https://1tv.ge/en/news/hungary-ready-to-partner-with-georgia-hungarian-ambassador-says/> ; <https://1tv.ge/en/news/german-ambassador-this-is-time-to-step-up-efforts-to-increase-business-economic-ties-between-georgia-europe/> |  |
| 2022-03-19 | Pagal Pasaulio laimės ataskaitą laimingiausia šalis pasaulyje - Suomija, tuo tarpu Sakartvelui teko 105 vieta tarp 145 šalių. | <https://happiness-report.s3.amazonaws.com/2022/WHR+22.pdf?fbclid=IwAR0mGG1cwVr3frI2agrLFGsgsRe58dN4R_rsZ5XEd-eNzQ9unPwAvSpFM7g> |  |
| 2022-03-22 | Pasaulio banko Vykdomųjų direktorių valdyba patvirtino Sakartvelo žmogiškojo kapitalo programai 400 mln. USD finansavimą - tai bus didžiausia tarpsektorinė investicija, kurią Pasaulio bankas kada nors skyrė Sakartvelui per 30 partnerystės metų. Pasaulio banko rezultatų programa (PforR) Sakartvele bus pirmoji tokio pobūdžio finansavimo priemonė, skirta visapusiškai pagerinti švietimo, sveikatos ir socialinės apsaugos būklę. Taip pat patvirtintas Kachetijos junglumo gerinimo projektas, kuriam skirta 109 milijonai dolerių – juo siekiama padėti sujungti ryčiausią Sakartvelo Kachetijos regioną su sostine ir šalies greitkelių tinklu. Kachetija, kaip pagrindinis žemės ūkio gamybos centras ir svarbiausias vyno gamybos ir eksporto regionas, turintis didelį turizmo traukos ir augimo potencialą, gaus naudos iš didesnio krovinių srauto, taip pat trumpesnių ir saugesnių kelionių į sostinę ir už jos ribų. Tikimasi, kad projektas taip pat prisidės prie Sakartvelo ekonomikos atsigavimo po COVID-19 krizės, ypač trumpuoju laikotarpiu, nes sukurs darbo vietų statybose ir palengvins vietinių prekybininkų pajamų gavimą. Pagal šį projektą bus įrengta 17 km ilgio keturių juostų greitkelio atkarpa tarp Sagaredžo ir Badiauri. Lygiagrečiai su Pasaulio banko investicijomis, Sakartvelo vyriausybė nuties pirmąsias tris šio koridoriaus atkarpas nuo Tbilisio iki Sagaredžo, šis koridorius turėtų pradėti veikti 2025 m. Likusios koridoriaus atkarpos tarp Badiauri ir Lagodekhi yra planuojamos ir bus statomos ateityje, atsižvelgiant į numatomą eismo intensyvumą. Nuo 2006 m. Pasaulio bankas Sakartvelui skyrė šiek tiek daugiau nei 1 mlrd. JAV dolerių. | <https://www.worldbank.org/en/news/press-release/2022/03/22/transformative-world-bank-investment-in-human-capital-to-help-georgia-toward-greater-economic-prosperity>; <https://www.worldbank.org/en/news/press-release/2022/03/22/georgia-to-improve-regional-connectivity-and-boost-growth-potential-with-world-bank-support> |  |
| 2022-03-23 | Vyriausybėje svarstomas naujos institucijos – Teritorinės plėtros ir urbanistikos agentūros, pavaldžios Ekonomikos ir darnios plėtros ministerijai, steigimo klausimas. Pagal Vyriausybės inicijuotą įstatymo projektą, nauja agentūra perimtų miestų planavimą, kuriuo užsiima Infrastruktūros ir regioninės plėtros ministerija. Naujos įstaigos biudžetas turėtų siekti 5 mln. larių, jos vadovą skirtų ir Agentūros statutą tvirtintų ekonomikos ministras. | [Georgian Business Week](https://www.facebook.com/The-Georgian-Business-Week-225375347561570/) №1289, 14-20 March, 2022. |  |
| 2022-03-23 | David Narmania, Sakartvelo nacionalinės energijos ir vandens tiekimo reguliavimo komisijos vadovas pasisakė už Namačvani HE projekto įgyvendinimą, sakydamas, kad tokios statybos atsisakymas šaliai būtų per didelė prabanga tiek dėl žmonių užimtumo, tiek dėl perspektyvų sumažinti priklausomybę nuo elektros importo. Įgyvendinus projektą elektros gamyba Sakartvele padidėtų 15%, tačiau HE statybai prieštarauja vietos gyventojai, nes tarpeklyje būtų užlieta per 600 hektarų produktyvios žemės. Turkijos įmonė ENKA tuo tarpu nutraukė sutartį su Sakartvelo vyriausybe statyti ir eksploatuoti Namakhvani HE - kapitalizuotas ilgalaikis materialusis turtas už 40,4 mln. buvo nurašytas. | [Georgian Business Week](https://www.facebook.com/The-Georgian-Business-Week-225375347561570/) №1289, 14-20 March, 2022; <https://www.interpressnews.ge/en/article/119034-enka-officially-terminates-contract-with-government-of-georgia> |  |
|  | Vadovaujantis Sakartvelo verslo asociacijos (BAG) atlikto tyrimo duomenimis, verslo klimato rodikliai Sakartvele 2022 m. I ketvirtį, palyginti su 2021 m. IV ketvirčiu, šiek tiek pagerėjo. Apklaustos įmonės teigiamai įvertino savo esamą padėtį ir artimiausio pusmečio lūkesčius. Tiesa, asociacijos įmonės narės tyrime dalyvavo vasario 14-28 dienomis, todėl apklausa nevisiškai atspindi neigiamas Rusijos ir Ukrainos krizės pasekmes pasaulio ekonomikai, įskaitant ir Sakartvelo ekonomiką. Pirmąjį šių metų ketvirtį, palyginti su 2021 m. IV ketvirčiu, verslo klimato rodiklis yra teigiamas paslaugų ir statybos sektoriuose, vėlgi, prastėjančių lūkesčių prekybos sektoriuje ir smarkiai pablogėjusios dabartinės padėties pramonės sektoriuje, apklaustos ir šiose srityse veikiančios įmonės esamą situaciją vertino teigiamai. Asociacijos duomenimis, 18,7% apklaustų įmonių teigia, kad jų samdomų darbuotojų skaičius auga (palyginti su praėjusiu ketvirčiu), tik 9,3% teigia mažinančios etatus. 29% apklaustų įmonių mano, kad 2022 m. antrąjį ketvirtį padidins darbuotojų skaičių, o atleisti darbuotojų kitą ketvirtį planuoja tik 3,7%. Labiausiai teigiami lūkesčiai užimtumo atžvilgiu buvo užfiksuoti statybų sektoriuje – 37,5% apklaustų įmonių tikisi darbuotojų augimo dėl teigiamų pardavimų augimo lūkesčių. Tarp veiklą stabdančių veiksnių paminėtos penkios pagrindinės priežastys: nacionalinės valiutos nestabilumas, teisinės ir administracinės kliūtys, specialistų trūkumas, darbo jėgos trūkumas, maža produktų ar paslaugų paklausa. 2022 m. pirmąjį ketvirtį 50% apklaustų įmonių (5% daugiau nei 2021 m. IV ketvirtį) bandė gauti finansavimą, 15% jų teigė, kad galimybė gauti finansavimą Sakartvele yra problema. Pažymėtina ir tai, kad 42% įmonių tikisi nacionalinės valiutos nuvertėjimo, ir tik 12% – jos stiprėjimo. | [Georgian Business Week](https://www.facebook.com/The-Georgian-Business-Week-225375347561570/) №1289, 14-20 March, 2022. |  |
| 2022-03-24 | ES kartu su Vokietijos vyriausybe pradeda nacionalinę programą, remiančią tvarų ir integracinį augimą, subalansuotą teritorinį vystymąsi ir gerą valdymą Sakartvelo regionuose. 9,5 mln. EUR „Integruotos teritorinės plėtros“ programą įgyvendina GIZ ir UNDP, glaudžiai bendradarbiaudamos su Sakartvelo valdžios institucijomis. | <https://eeas.europa.eu/delegations/georgia/113218/integrated-territorial-development-prosperous-regions_en> ; <https://agenda.ge/en/news/2022/885> |  |
| 2022-03-29 | Parlamentas galutiniame svarstyme pritarė Vartotojų apsaugos įstatymo projektui, nustatančiam vartotojų apsaugos taisykles ir draudžiančiam „nesąžiningą komercinę veiklą“, kuri pažeidžia „pasitikėjimo ir sąžiningumo“ vertybes. Šio įstatymo, už kurio vykdymą bus atsakinga Nacionalinė konkurencijos agentūra, priėmimas turi didelės reikšmės derinant Sakartvelo teisės aktus su ES teisine baze. | <https://agenda.ge/en/news/2022/974> |  |
| 2022-03-30 | Sakartvelo finansų ministras L.Khutsišvili ir Pasaulio banko Pietų Kaukazo regiono direktorius S.Molineus pasirašė susitarimą dėl 17 km ilgio keturių juostų greitkelio statybos rytiniame Sakartvelo vyndarystės regione Kachetijoje. 97,7 mln. eurų vertės sandoriu bus finansuojamos kelių transporto mazgų, tiltų, greitkelių ir viadukų, požeminių perėjų ir pakelės ruožų bei greitkelio statyba pagal Pasaulio banko vykdomųjų direktorių valdybos patvirtintą Kachetijos junglumo gerinimo projektą, kuriuo siekiama padidinti eismo intensyvumą Kachetijoje, padaryti trumpesnį ir saugesnį susisiekimą su Tbilisiu bei pagerinti regiono žemės ūkio ir žemės ūkio potencialą ir sąlygas turizmui. Statybas įgyvendins Sakartvelo regioninės plėtros ir infrastruktūros ministerija. Taip pat pasirašytas 358,5 mln. eurų vertės susitarimas dėl Žmogiškojo kapitalo programos Sakartvelui, skirtos prisidėti prie paslaugų teikimo sveikatos ir socialinės apsaugos srityse efektyvinimo didinimo ir kokybiško išsilavinimo prieinamumo šalyje. | <https://www.agenda.ge/en/news/2022/999> ; <https://www.agenda.ge/en/news/2022/997> |  |
| 2022-03-31 | Sakartvelo ekonomikos ir darnios plėtros ministro L.Davitašvili susitikime su Energijos bendrijos (EC, organizacijos, įsteigtos tarp Europos Sąjungos ir daugelio rytų ir pietų šalių, kurios nare GE tapo 2017) atstovų, įskaitant EC direktorių Artur Lorkovsky, susitikimo metu aptartos vykdomos reformos ir ateities planai plėtojant Sakartvelo energetikos sektorių. Pasak ministro, ruošiamasi parengti energetikos ir klimato strategijos projektą, tapsiantį „pagrindiniu dokumentu“ sektoriaus plėtrai šalyje, planas esą „visiškai derės“ su Europos principais ir požiūriais. | <https://www.agenda.ge/en/news/2022/1021> |  |
|  |  |  |  |

Parengė: LR ambasados Sakartvele įgaliotasis ministras S.Valainis; + 995322912933, +37070653124, [saulius.valainis@urm.lt](mailto:saulius.valainis@urm.lt)

\_\_\_\_\_\_\_\_\_\_\_\_\_\_\_\_\_\_\_\_\_

1 MTEPI – moksliniai tyrimai, eksperimentinė plėtra ir inovacijos